OpenLLM-France/wikimedia huggingface dataset:
# Zootaxa

Zootaxa és una mega revista científica revisada per taxonomistes d'animals. Es publica a través de l'editorial Magnolia Press (Auckland, Nova Zelanda). La revista va ser creada per Zhi-Qiang Zhang el 2001 i es publiquen nous números diverses vegades a la setmana. Entre el 2001 i el 2020 s’han descrit a la revista més de 60.000 espècies noves, que representen un 25% de tots els nous tàxons indexats a The Zoological Record en els darrers anys. Hi ha disponibles dues versions: impresa i en línia.

## Suspensió temporal de JCR

La revista presentava alts nivells d'autocitació i el seu factor d'impacte el 2019, es va suspendre dels Journal Citation Reports el 2020, una sanció que va afectar 34 revistes. El biòleg Ross Mounce va assenyalar que alts nivells d’autocitació poden ser inevitables per a una revista que publica una gran part de la classificació d’espècies noves. Més tard, aquell mateix any, es va invertir aquesta decisió i es va admetre que els nivells d’autocitació són adequats tenint en compte la gran proporció de treballs publicats pel seu camp per Zootaxa.

## Referències

* ↑ Zhang, Zhi-Qiang «Contributions of Zootaxa to biodiversity discovery: an overview of the first twenty years» (en anglès). Zootaxa, 4979, 1, 28-05-2021, pàg. 6–16–6–16. DOI: 10.11646/zootaxa.4979.1.3. ISSN: 1175-5334.
* ↑ Oransky, Author Ivan. «Major indexing service sounds alarm on self-citations by nearly 50 journals», 29-06-2020. [Consulta: 1r juliol 2020].
* ↑ Mounce, Ross. «Suppression as a form of liberation?», 03-07-2020.
* ↑ Oransky, Author Ivan. «Major indexing service reverses decision to suppress two journals from closely followed metric» (en anglès americà), 28-07-2020. [Consulta: 28 juliol 2021].

## Vegeu també

* ZooKeys, una revista zoològica d’accés totalment obert
* Phytotaxa, una revista botànica publicada també per Magnolia Press

## Enllaços externs

* Zootaxa - Lloc web oficial
# Tàngara de cap taronja

La tàngara de cap taronja (Thlypopsis sordida) és un ocell de la família dels tràupids (Thraupidae).

## Hàbitat i distribució

Habita vegetació baixa de rivera, bosc obert i pantans de les terres baixes des del sud de Colòmbia i est de Veneçuela, cap al sud, a través de l'est de l'Equador i est del Perú fins Bolívia, Paraguai i sud-oest, centre i est del Brasil i nord de l'Argentina.

## Referències

* ↑ «Tàngara de cap taronja». Cercaterm. TERMCAT, Centre de Terminologia. Rev. 20/10/2022(català)
# Dina Burdakova

Dina Burdakova (Rússia, 3 de març de 1987) és una campiona europea de go russa, de categoria 5-dan. El seu nom d'usuària a KGS és Pugovka. És considerada una de les jugadores més fortes d'Europa. El 2014, va ser la guanyadora del European Women's Go Championship, campionat que es va celebrar a Kazan, Russia i el 2020 va representar a Rússia en el European Online Women's Go Championship i en la UKAI Cup. Burdakova està casada amb Igor Burnaevskij, qui és també jugador de go.

## Referències

* 1 2 3 «Dina Burdakova at Sensei's Library». [Consulta: 4 juny 2021].
* 1 2 «Interview: HappyLook and Pugovka». Go news and sensations. [Consulta: 4 juny 2021].
* ↑ «European Online Women's Go Championship 2020» (en anglès). [Consulta: 4 juny 2021].

## Enllaços externs

* «Kifu - Burdakova Dina vs. Shikshina Svetlana, Russian Women's Championship 2011 . 2011-09-11». [Consulta: 4 juny 2021].
# Väisälä (cràter)

Väisälä és un petit cràter d'impacte lunar situat en una illa de l'Oceanus Procellarum. Compartint la mateixa illa apareixen el brillants cràters Aristarc al sud-sud-est i Heròdot al sud-sud-oest. Väisälä es troba just a l'oest de la línia de falla Rupes Toscanelli, i el sistema d'esquerdes Rimae Aristarchus. Al sud-oest es troba la notable esquerda del Vallis Schröteri.
Aquest impacte circular té forma de copa, amb un major albedo que la superfície fosca circumdant. El cràter anteriorment va ser designat Aristarc A abans de ser canviat el nom per la UAI en memòria del prolífic astrònom finlandès Yrjö Väisälä.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Väisälä (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 3 agost 2018].
* «LROC :: QuickMap - Targeting Mapa LROC» (en anglès). [Consulta: 21 octubre 2018].
* Referència UAI del CRÀTER
# Maceo Baston

Maceo Demond Baston (Corsicana, Texas, 29 de maig de 1976) és un jugador de bàsquet professional estatunidenc de l'NBA. Fa 2,08 m i juga d'aler.

## Trajectòria esportiva
### Universitat

Va jugar durant 4 temporades amb els Wolverines de la Universitat de Michigan, amb els quals va aconseguir el NIT el 1997. Va obtenir una mitjana de 10,7 punts i 6,6 rebots per partit.

### Professional

Fou elegit en la 58a posició del Draft de l'NBA de 1998 per Chicago Bulls, però mai va arribar allà. En canvi, va fitxar pels Quad City Thunder de la CBA, A on va quedar-se durant dos temporades abans de volar a Itàlia per firmar pel SC Montecatini. A l'any següent va viatjar a Catalunya per jugar amb el club Joventut de Badalona, des d'on va tornar a l'NBA per jugar 16 partits amb els Toronto Raptors, després dels quals va tornar a Europa per fitxar pel Maccabi Tel Aviv, on va guanyar dues Eurolligues abans de tornar de nou als Estats Units per jugar amb els Indiana Pacers.
El 2007 va firmar un contracte d'un any amb els Toronto Raptors.

#### Equips

* Quad City Thunder (CBA) (1998-2000)
* SC Montecatini (LEGA) (2000-2001)
* Joventut de Badalona (Lliga ACB)(2001-2003)
* Toronto Raptors (2003)
* Maccabi Tel Aviv (Israel) (2003-2006)
* Indiana Pacers (2006-2007)
* Toronto Raptors (2007-2008)
* Indiana Pacers (2008-2009)

## Enllaços externs

* Estadístiques de Maceo Baston de l'NBA
* Fitxa de Baston a NBA.com
# Zope Public License

La Zope Public License (habitualment anomenada ZPL) s'utilitza per a la distribució de Zope (un servidor d'aplicacions) i altres productes relacionats. És similar a la llicència BSD, amb el detall interessant que prohibeix expressament l'ús de marques registrades per Zope Corporation. La llicència també té clàusules que requereixen la documentació de tots els canvis.

## Enllaços externs

* Zope Public License a l'Open Source Initiative. (anglès)
# Tàngara de caputxa negra

La tàngara de caputxa negra (Stilpnia cyanoptera) és un ocell de la família dels tràupids (Thraupidae).
Habita la selva pluvial, vegetació secundària i bosc obert de les terres baixes del nord-est de Colòmbia i Veneçuela, tepuis del sud de Veneçuela, Guyana i l'extrem nord del Brasil.

## Taxonomia

La població oriental és considerada en algunes classificacions una espècie diferent:
* Stilpnia whitelyi (Salvin et Godman, 1884) - tàngara de Whitely

## Referències

* ↑ tàngara de caputxa negra«Tàngara de caputxa negra». Cercaterm. TERMCAT, Centre de Terminologia. Rev. 20/10/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ tàngara de Whitely «Tàngara de caputxa negra». Cercaterm. TERMCAT, Centre de Terminologia. Rev. 20/01/2023(català)
# Bibala

Bibala (fins 1975 Vila Arriaga) és un municipi de la província de Namibe. Té una extensió de 7.639 km² i 55.399 habitants segons el cens de 2014. Comprèn les comunes de Bibala-Sede, Caitou, Lola e Kapagombe. Limita al nord amb els municipis de Camucuio, a l'est amb els municipis de Quilengues, Cacula, Lubango i Humpata, al sud amb el municipi de Virei, i a l'oest amb el municipi de Namibe.
La població fou fundada amb l'arribada del ferrocarril l'1 de febrer de 1912 amb el nom de Vila Arriaga en honor del president de Portugal Manuel José de Arriaga. El 21 de juny de 1918 fou creada la circumscripció civil, elevada a concelho el 13 de desembre de 1965.

## Referències

* ↑ Bibala al cens d'Angola
* ↑ Município da Bibala comemora um século Arxivat 2016-03-04 a Wayback Machine., ANGOP, 25 de gener de 2012
# Dany Dauberson

Dany Dauberson, nom artístic de Suzanne Gauche (Le Creusot, 16 de gener de 1925 – Marsella, 16 de març de 1979), va ser una cantant i actriu francesa.
Nascuda a Le Creusot el 16 de gener de 1925. Va passar la seva joventut a Saint-Claude, on treballava la seva mare. A l'escola sempre va destacar en el cant, i una vegada va ser major d'edat va assolir molt d'èxit al teatre de varietats de la seva localitat. Va assolir fama a la dècada del 1950, quan el 1956 va ser un dels dos representants de França al primer Festival de la Cançó d'Eurovisió, celebrat a Lugano, amb la cançó Il est là, escrita i composta per Simone Vallauris.
Al llarg de la seva carrera, Dauberson va voltar per diverses ciutats com Lió i París, i va cantar als Estats Units, però sempre va visitar la seva terra d'origen, Saint-Claude, on va fer diversos recitals benèfics. Mica en mica va fer-se un nom en el món de l'espectacle gràcies a les aparicions en programes de Danielle Gibert i Philippe Bouvard. Val a dir també que al llarg de la seva vida va mantenir diverses relacions amb dones, que a l'època van tenir ressò a la premsa. De fet, gràcies al contacte amb Suzy Solidor, figura emblemàtica del moviment lèsbic francès, la seva carrera artística va enlairar-se, especialment en l'àmbit dels cabarets, a fer algunes gires i a participar en producciones de cinema, particularment a Du Rififi à Paname, un thriller de Jean Gabin, i Le secret de Mayerling de Jean Marais, tot i que la seva passió va ser sempre la música.
Als anys 60, era cantant d'un club nocturn i va participar en una gira per països del Mediterrani, on fou nomenada Miss Lesbos per Guy Rinaldo, organitzador dels concursos de bellesa francesos.
El 1967 va patir un greu accident automobílistic on va morir la seva parella, l'actriu Nicole Berger. Molt afectada per la pèrdua, Dauberson pràcticament va abandonar la seva carrera. Va morir a Marsella el 16 de març de 1979. El seu cos fou traslladat i enterrat al cementiri de Saint-Claude.

## Referències

* 1 2 3 4 Patrin, Vincent «Dany Dauberson, enterrée à Saint-Claude, avait représenté la France à l’Eurovision» (en francès). Le Progrés, 14-05-2016.
* 1 2 «Saint-Claude: cimitière» (en francès). Cimetières de France et d’ailleurs, 29-10-2017. [Consulta: 19 agost 2021].
* ↑ «Dany Dauberson» (en anglès). Eurovision Song Contest. [Consulta: 19 agost 2021].
* 1 2 3 4 Aissaoui, Sofian «Il y a 60 ans, une jurassienne représentait la France à l'Eurovision». France3, 11-05-2016.
* ↑ «Dany Dauberson» (en alemany). Der Spiegel, 16-02-1960.
# Värnamo

Värnamo és una ciutat de Suècia i seu de la Municipalitat de Värnamo, al Comtat de Jönköping, amb 18.696 habitants el 2010. Värnamo està citada des del segle xiii. Va esdevenir un köping independent el 1859. Va destacar per la indústria dels mobles.

## Referències

* ↑ «Värnamo». Gran Enciclopèdia Catalana. Barcelona: Grup Enciclopèdia Catalana.
# Zopilot capvermell

El zopilot capvermell o aura (Cathartes aura) és un ocell rapinyaire de la família dels catàrtids (Cathartidae) d'hàbits principalment necròfags que habita les dues Amèriques incloent les Antilles. El seu estat de conservació es considera de risc mínim.

## Morfologia

* De color negre brillant amb tons marrons.
* Pell nua del cap de color roig, amb el bec clar. Potes rogenques.
* Jove amb el plomatge menys lluent i cara i potes més fosques.

## Alimentació

S'alimenta principalment de carronya, però també menja un ample ventall de productes, des de fruites fins ous d'altres ocells, i encara petits rèptils o mamífers capturats vius.

## Hàbitat i distribució

Habita una gran varietat de medis naturals, des de selva i praderies, fins deserts, des del sud de la Colúmbia Britànica, pel sud del Canadà, a través dels Estats Units, Mèxic i Amèrica Central i del Sud, fins a la Terra del Foc. També a les illes de Trinidad, Cuba, Illa de la Juventud, Bahames septentrionals, Jamaica i les Malvines. Les poblacions septentrionals migren cap al sud en hivern.

## Reproducció

Fa el niu a terra, entre espesures de matolls o en coves i forats. No crien de manera colonial. Ponen dos ous de color marró. Ambdós pares tenen cura dels ous, que coven durant 38- 41 dies.

## Referències

* ↑ «Zopilot capvermell». Cercaterm. TERMCAT, Centre de Terminologia. Rev. 11 desembre 2022 (català)
* ↑ L'aura a CERCATERM Rev. 03-05-2011
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 266. ISBN 978-84-16728-37-4.
* ↑ BirdLife International. «Turkey Vulture. Cathartes aura» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 7 novembre 2022].
* 1 2 Félix Rodríguez del Fuente. Enciclopedia Salvat de la Fauna. Tom 8, pàg. 286-288. Salvat S.A. de Ediciones.1970
* ↑ El zopilot capvermell a INFONATURA Rev. 03-05-2011
Viccionari
# Macer

* Aquest article tracta sobre un ofici. Si cerqueu el cognom romà, vegeu «Macre».
Un macer és un funcionari que encapçala les comitives municipals o d'altres corporacions lluint un uniforme d'antic origen i portant a la mà una maça.
La presència del macer en determinades solemnitats i comitives municipals és una tradició antiga que simbolitza el poder de l'autoritat. Antigament, antecedien les desfilades dels reis però posteriorment, es va estendre a altres institucions bé per delegació reial, bé per representació pròpia, com els ajuntaments. Després, es va estendre a altres corporacions com a figura representativa de la seva autoritat i han arribat als nostres dies en molts pobles i ciutats de l'estat espanyol. Actualment hi ha macers, entre altres institucions, al Congrés dels Diputats.
La maça que porten com a símbol en el seu moment possiblement va constituir una arma defensiva, com ja utilitzaven els cavallers en els seus aparells a l'edat mitjana. L'uniforme de macer està compost per un tabard, molt semblant a una dalmàtica, generalment brodat amb les armes de la institució a la pertany, gorra de vellut amb ploma i maça de plata.
A Espanya, està documentada la presència de macers a les Corts de Barcelona (1436) i a les Juntes Generals de Guipúscoa des de l'any 1622, i la seva presència es limitava a un únic ple anual, el del 2 de juliol. El seu uniforme es componia de robes de domàs, gorres de vellut i maces de plata amb l'escut de la província.

## Referències

* 1 2 Los maceros del Ayuntamiento de Medina del Campo Arxivat 2011-06-13 a Wayback Machine. (castellà)
* ↑ «Maceros de las Juntas Generales de Guipúzcoa». Arxivat de l'original el 2008-08-29. [Consulta: 26 juny 2012].

## Enllaços externs

* «Macer». Gran Enciclopèdia Catalana. Barcelona: Grup Enciclopèdia Catalana.
# Hureiz

Hureiz (àrab: حريز, Ḥurayz) és una vila palestina de la governació d'Hebron, a Cisjordània, situada 7 kilòmetres al sud-est d'Hebron. Segons l'Oficina Central Palestina d'Estadístiques tenia 996 habitants el 2006. Les instal·lacions d'atenció primària de salut del poble es troben a Zif designades pel Ministeri de Salut com a nivell 1 i també a Yatta, nivell 3.

## Referències

* ↑ 2007-2016 PCBS census Arxivat 2013-07-05 at Archive.is. Palestinian Central Bureau of Statistics (PCBS). p. 107.
* ↑ West Bank Health care

## Enllaços externs

* Foto aèria d'Hureiz
# Beb Bakhuys

Elisa Hendrik Beb Bakhuys (16 d'abril de 1909 - 7 de juliol de 1982) fou un futbolista neerlandès de la dècada de 1930 i entrenador.
Destacà als clubs HBS, Zwolsche AC i THOR de les Índies Orientals Neerlandeses a Surabaya. El 1937 fitxà pel VVV. Fou el segon futbolista neerlandès en jugar a l'estranger, en fitxar pel FC Metz el 1937.
Marcà 28 gols en 23 partits per la selecció dels Països Baixos, amb la qual participà en la Copa del Món de futbol de 1934.

## Referències

* 1 2 Stokkermans, Karel. «Bep Bakhuys - Goals in International Matches». Arxivat de l'original el 19 novembre 2008. [Consulta: 25 novembre 2008].
* ↑ Foto's van Zwolle - Bep Bakhuys, voetballer - Zwolle in Beeld (neerlandès)
* ↑ Club history Arxivat 2007-06-30 a Wayback Machine. - HBS Craeyenhout (neerlandès)
* ↑ De Indische jaren van Beb Bakhuys - Java Post (neerlandès)
* ↑ Beb Bakhuys, van volksheld tot paria - Trouw (neerlandès)
* ↑ «Dutch players abroad». dutchplayers.nl. Arxivat de l'original el 13 de març 2016. [Consulta: 25 novembre 2008].
* ↑ Olenev, Maxim. «OTHER SOCCER RECORDS». RSSSF, 14-06-2007. [Consulta: 9 febrer 2013].
* ↑ Beb Bakhuys Fitxa i estadístiques a la FIFA
* ↑ Beb Bakhuys a National-Football-Teams.com (anglès)
* ↑ Profile - FC Metz
# Danville (Vermont)

Danville és una població dels Estats Units a l'estat de Vermont. Segons el cens del 2000 tenia 2.211 habitants.

## Demografia

Segons el cens del 2000, Danville tenia 2.211 habitants, 871 habitatges, i 627 famílies. La densitat de població era de 14 habitants per km².
Dels 871 habitatges en un 32,5% hi vivien nens de menys de 18 anys, en un 62% hi vivien parelles casades, en un 8,2% dones solteres, i en un 28% no eren unitats familiars. En el 23,1% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,1% tenia menys de 18 anys, un 4,5% entre 18 i 24, un 25,4% entre 25 i 44, un 28,9% de 45 a 60 i un 15,1% 65 anys o més.
L'edat mediana era de 41 anys. Per cada 100 dones de 18 o més anys hi havia 89,8 homes.
La renda mediana per habitatge era de 42.440 $ i la renda mediana per família de 47.150 $. Els homes tenien una renda mediana de 33.654 $ mentre que les dones 21.573 $. La renda per capita de la població era de 19.012 $. Entorn del 6,2% de les famílies i el 8,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Danville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Danville». American Fact Finder. Oficina del Cens dels Estats Units, 12-01-2010.
# Västerbottens-Kuriren

Västerbottens-Kuriren és un diari suec, de caràcter liberal, i escrit en suec fundat el 1900. Es publica a la ciutat d'Umeå (Västerbotten), al nord del país. Cobreix informació regional de Västerbotten, i especialment d'Umeå, i la combina amb notícies nacionals i internacionals. Durant els últims vint anys el diari ha sigut un dels tres principals diaris de Norrland (la part nord del país). En 2008 el nombre de subscriptors era de 37.100.
Des de 1937 premia al millor esportista i a la millor esportista de Västerbotten amb el premi «VK-priset». Entre els premiats han estat Ingemar Stenmark, Anja Pärson, Marta Vieira da Silva i Assar Rönnlund.
Pertany al grup Västerbottens-Kuriren AB, abreviat normalment com VK-group, grup al qual també pertanyen les publicacions Västerbottens-Kuriren, Folkbladet, Totalt Umeå i Nöjesmagasinet City, i els llocs web vk.se i folkbladet.nu, així com les emissores de ràdio Mix Megapol 104.2 Umeå i RIX FM 106.2 Umeå.

## Referències

* ↑ «Västerbottens-Kuriren» (en suec). Nationalencyklopedin. [Consulta: 2 maig 2014].
* ↑ «Business partners» (en suec). Umeå 2014. Arxivat de l'original el 19 de maig 2014. [Consulta: 2 maig 2014].
# MDF

MDF té els següents significats:
* Monegros Desert Festival, festival de música electrònica que se celebra a la comarca aragonesa dels Monegres
* Fòrum Democràtic Hongarès (del seu nom en hongarès Magyar Demokrata Fórum), partit polític d'Hongria
* Moviment Demòcrata Francès, partit polític de França
* Mouvement Démocratique Féminin, moviment feminista de França
* Tauler de densitat mitjana, de l'anglès Medium Density Fibreboard, aglomerat elaborat amb fibres de fusta
* Mètode de diferències finites, mètode de resolució aproximada d'equacions diferencials
* Multiplexació per divisió de freqüència, multiplexació utilitzada en transmissions analògiques
* Main distribution frame, estructura que connecta les línies telèfoniques internes amb les externes
* mdf també és el codi ISO 639-3 del mokxa, llengua parlada a Rússia
* .mdf també és l'extensió dels fitxers creats amb Microsoft SQL Server
# VTC's

Les VTC's (Vesicular-tubular cluster: pinya vesicular-tubular) són un conjunt de vesícules que constitueixen un orgànul cel·lular situat entre el reticle endoplasmàtic i l'aparell de Golgi. Aquest compartiment intermedi és fonamental en el trànsit de membranes intracel·lular doncs en ell es produeix el reciclatge dels receptors del reticle endoplasmàtic que permeten l'avanç de les proteïnes cap a l'Aparell de Golgi. Serveix així com "estació" de control per a la recuperació dels receptors cap al reticle endoplasmàtic.
També és conegut amb l'acrònim d'ERGIC (compartiment intermedi Golgi - reticle endoplasmàtic)

## Referències

* ↑ «VTC - Vesicular Tubular Cluster (biochemistry) | AcronymFinder» (en anglès). [Consulta: 30 setembre 2018].
# Dasypyrum

Dasypyrum és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Dasypyrum breviaristatum (H. Lindb.) Fred.
* Dasypyrum hordeaceum (Coss. i Durieu) P. Candargy
* Dasypyrum sinaicum (Steud.) P. Candargy
* Dasypyrum villosum (L.) P. Candargy

## Sinònims

Haynaldia Schur, Pseudosecale (Godr.) Degen, Secalidium Schur, nom. inval.

## Referències

* ↑ «Germplasm Resources Information Network, consultada 23.06.08». Arxivat de l'original el 2008-10-11. [Consulta: 23 juny 2008].
# Wolterstorffina chirioi

Wolterstorffina chirioi és una espècie d'amfibi del Camerun que es troba amenaçada d'extinció per la pèrdua del seu hàbitat natural.

## Referències

* Amiet (2004). Wolterstorffina chirioi. Llista Vermella de la UICN, Unió Internacional per a la Conservació de la Natura, 2006. Consultat el 11 d'abril del 2008 (en anglès). IUCN
# Lo Pin

«Lo Pin» té aquests significats:
* Lo Pin (Gard)
* Lo Pin (Tarn i Garona)